Virallinen lehti nro C 166 , 10/06/1996 s. 0184



A4-0162/96 Päätöslauselma, joka koskee ennakkoarviota parlamentin tuloista ja menoista ja ennakkoarviota oikeusasiamiehen tuloista ja menoista varainhoitovuodelle 1997 Euroopan parlamentti, joka - ottaa huomioon 28. maaliskuuta 1996 antamansa päätöslauselman vuoden 1997 talousarviomenettelyn suuntaviivoista ((ks. kyseisen päivän pöytäkirja, osa II, kohta 9a)), - ottaa huomioon 18. huhtikuuta 1996 antamansa päätöslauselman ehdotuksesta Euroopan parlamentin ja Euroopan unionin neuvoston päätökseksi rahoitusnäkymien mukauttamisesta toteuttamisedellytyksiä vastaaviksi (komission esittämä 29. lokakuuta 1993 tehdyn toimielinten välisen sopimuksen 10 kohdan mukaisesti) ((kyseisen päivän pöytäkirja, osa II, kohta 1)), - ottaa huomioon pääsihteerin selonteon, - ottaa huomioon alustavan esityksen ennakkoarvioksi, jonka puhemiehistö laati 16. huhtikuuta 1996 työjärjestyksen 22 artiklan 5 ja 6 kohdan sekä 165 artiklan 1 kohdan mukaisesti, - ottaa huomioon Edinburghin Eurooppa-neuvoston 12. joulukuuta 1992 tekemät johtopäätökset ja erityisesti jäsenvaltioiden hallitusten edustajien yhteisestä sopimuksesta tehdyn päätöksen Euroopan yhteisöjen toimielinten ja tiettyjen elinten ja yksikköjen toimipaikoista, - ottaa huomioon voimassa olevan varainhoitoasetuksen ja etenkin sen 12, 13 ja 55 artiklan sekä julkilausuman analyyttisen talousarvion esittämisestä, - ottaa huomioon Euroopan parlamentin 9. maaliskuuta 1994 tekemän päätöksen oikeusasiamiehen tehtävien hoitamista koskevista ohjesäännöistä ja yleisistä ehdoista ja etenkin sen 11 artiklan ((EYVL L 113, 4.5.1994, s. 15)), - ottaa huomioon budjettivaliokunnan mietinnön (A4-0162/96), I. YLEISET PUITTEET 1. Palauttaa mieleen, että vuoden 1997 talousarviomenettelyssä noudatetaan voimassa olevissa rahoitusnäkymissä vuosiksi 1993 - 1999 vahvistettuja rahoituspuitteita; 2. Korostaa tässä yhteydessä, että a) rahoitusnäkymien otsakkeen 5 «Hallintomenot» kasvu on 3,8 % b) talousarviomäärärahat on käytettävä moitteettoman varainhoidon ja etenkin taloudellisuuden ja kustannustehokkuuden periaatteiden mukaan c) otsakkeen 5 «Hallintomenot» kokonaismäärärahoista on ensisijaisesti rahoitettava «menoja, joiden uudistaminen on sidottu henkilöstösääntöjen määräyksiin tai voimassa olevien sopimusvelvoitteiden noudattamiseen» ((ks. em. vuoden 1997 talousarviomenettelyn suuntaviivoista 28.3.1996 annetun päätöslauselman kohta 2)) d) pyydettyjen määrärahojen laskemiseen käytetty ecun ja Belgian frangin välinen vaihtokurssi on 38,6974, kun taas ecun ja Ranskan frangin vaihtokurssi on 6,4458 e) varainhoitovuoden 1997 osalta palkkojen mukautukset on pidetty 2,4 % tasolla ja keskimääräinen inflaatioaste 2 % tasolla; 3. Toteaa, että varainhoitovuotta 1997 leimaa voimakkaasti kiinteistömenojen huomattava kasvu, joka johtuu Brysselissä sijaitsevan D3-rakennuksen ja Strasbourgissa sijaitsevan IPE IV -rakennuksen käyttöönotosta; 4. Palauttaa mieleen puolueryhmien puheenjohtajien 14. marraskuuta 1988 antaman suosituksen, jonka mukaan parlamentin talousarvion kokonaismäärärahojen olisi oltava 20 % rahoitusnäkymien otsakkeen 5 määrärahoista; 5. Haluaa korostaa, että 16. huhtikuuta 1996 pidetyn kolmen toimielimen vuoropuhelun johtopäätöksissä kolme toimielintä (parlamentti, neuvosto ja komissio) vahvistivat talousarvion suuntaviivat, joiden mukaan ei perusteta uusia virkoja; 6. Panee merkille, että tähän ennakkoarvioon on liitetty analyyttinen talousarvio ja henkilöstöpolitiikkaa koskeva selonteko varainhoitoa koskevien säännösten sekä toimielinten välistä yhteistyötä koskevien budjettivallankäyttäjän johtopäätösten mukaisesti ((ks. hallintomenojen järkeistämistä koskevat johtopäätökset 26.10.1995 annetussa päätöslauselmassa, joka koskee mietintöä Euroopan unionin yleisestä talousarvoiesityksestä varainhoitovuodelle 1996 (EYVL C 308, 20.11.1995, s. 122))); 7. Panee kuitenkin merkille, että tähän analyyttiseen talousarvioon olisi lisättävä osa, jossa on esitetty oikeusasiamiestä koskevat menot kokonaisuudessaan; 8. Vahvistaa, että tämä ennakkoarvio on hyväksytty yhteistyön hengessä - asia, jota korostettiin puhemiehen koolle kutsuman 21. marraskuuta 1995 pidetyn seminaarin aikana; Parlamentin ennakkoarvio 9. Vahvistaa parlamentin ennakkoarvion varainhoitovuodelle 1997 ((vrt. alustava esitys varainhoitovuoden 1997 yleiseksi talousarvioksi, nide 2, osa I - Parlamentti)), jossa menot ovat 884 387 095 ecua ja omat varat 54 062 283 ecua, mikä vastaa 20 %:a otsakkeen 5 «Hallintomenot» kokonaismäärärahoista; uudelleen käytettävien määrärahojen kokonaismäärä on arviolta 2 017 500 ecua; II. HALLINTOKAAVIO 10. Haluaa kiinnittää huomiota seuraaviin seikkoihin pääsihteerin selonteossa: a) hallintoyksiköittäin jaoteltu hallintokaavio lisää talousarvion avoimuutta b) tiedot äskettäin liittyneistä maista rekrytoitujen virkamiesten lukumäärästä (perustetuista 305 virasta on täytetty 186 virkaa eli 61 %; rekrytoiduista 109 on virkamiehiä, 64 määräaikaista henkilöstöä ja 13 väliaikaista henkilöstöä) c) tiedot pääsihteeristön virkamiesten ja puolueryhmien sihteeristöjen määräaikaisen henkilöstön tehtävien lopullista päättämistä koskevan asetuksen soveltamisesta d) toteutetut rakennetta ja toimintamenetelmiä koskevat uudistukset, jotta voitaisiin vastata seuraavien alojen uusiin tarpeisiin: lainsäädäntötoiminta, ulkosuhteet, parlamentin valiokuntien sihteeristön uudelleenjärjestelyt, tiedotus, suhteet jäsenvaltioiden kansallisiin parlamentteihin ja oikeudellinen ala e) toimenpiteet yksikköjen järjestämiseksi sekä virkojen siirtämiseksi ja lakkauttamiseksi; täsmennettäköön, että vuosien 1995 ja 1997 välillä on lakkautettu 18 virkaa, joista 13 on lakkautettu henkilöstösääntöjen 41 artiklan nojalla f) todettu edistyminen puolueryhmien sihteeristöjen urakehityksen suunnittelua koskevissa asioissa sen pyynnön seurauksena, joka esitettiin varainhoitovuoden 1996 talousarvioesityksen käsittelyn yhteydessä (( ks. em. 26.10.1995 esityksestä Euroopan unionin yleiseksi talousarvioksi varainhoitovuodelle 1996 annetun päätöslauselman kohta 21.)), sekä kiinnostus jatkaa tämänsuuntaisesti g) todettu kehitys toimielinten välisen yhteistyön alalla ja erityisesti toimielinten yhteisten kilpailujen osalta. 11. Säilyttää hallintokaaviossa esitetyn henkilöstömäärän muuttumattomana lukuun ottamatta pääsihteeristöön suhteista puolueryhmiin vastaavaan yksikköön perustettavia 10 uutta vakinaista virkaa (2 A7, 2 B5 ja 6 C5), joilla ei ole varainhoidollisia vaikutuksia; 12. Vahvistaa määrärahat, jotka on tarkoitettu palkkaluokkien korottamiseen ja ad personam -ylennyksiin sekä muihin hallintokaavioon liittyviin toimenpiteisiin, seuraavasti: a) pääsihteeristö: 8 A5-virkaa A4:ksi, 3 A7-virkaa A6:ksi, 10 B2-virkaa B1:ksi, 3 B4-virkaa B3:ksi, 58 C2-virkaa C1:ksi, 12 C4-virkaa C3:ksi ja 12 LA5-virkaa LA4:ksi b) sitoutumattomien jäsenten sihteeristö: 1 A6-virka A5:ksi ja 1 C3-virka C2:ksi c) 9 ad personam -ylennystä: 2 A2-virkaa A1:ksi, 1 A3-virka A2:ksi, 1 B1- virka A5:ksi, 4 C1-virkaa B3:ksi ja 1 D1-virka C3:ksi d) entisen parlamentin valiokuntien apulaispääjohtajan viran palkkaluokan nostaminen A2:een henkilöstömäärää kuvaavassa taulukossa puhemiehistön tehtyä 31. tammikuuta 1996 päätöksen käyttää tämä virka johtajan nimittämiseksi kyseiseen pääosastoon e) kahdelle arkkitehdille osoitettujen kahden määräaikaisen A7-viran päättymisen lykkääminen vuodesta 1996 vuoteen 1998 f) seitsemän LA7-viran käyttöönottaminen säädöstekstien oikeudellista ja kielellistä tarkistamista varten g) puolueryhmien sihteeristöt: 1 A5-virka A4:ksi, 1 B2-virka B1:ksi, 1 B3- virka B2:ksi, 1 B4-virka B3:ksi, 3 C1-virkaa B4:ksi, 2 C2-virkaa C1:ksi ja 1 C4-virka C3:ksi 13. Toteaa kannattavansa toimielinten välistä yhteistyötä ja korostaa tässä yhteydessä uusien teknologioiden tarjoamien työvälineiden merkitystä 14. Palauttaa mieleen pyyntönsä laatia selvitys, jossa arvioidaan viiden vuoden ajalta «ammattikoulutuksen vaikutuksia kuvaamalla erityisesti valitut opintoalueet, niihin varatut tuntimäärät, henkilökustannukset ja -määrä opintojen aluetta kohti, vaikutukset työn järjestelyyn, vakituisen henkilöstön osallistumistiheys henkilöittäin ja ura-alueittain sekä jäsenille suunnattujen kielikurssien opetuskustannukset» ((ks. em. 28.3.1996 vuoden 1997 talousarviomenettelyn suuntaviivoista annetun päätöslauselman kohta 11 )), ja pyytää näin ollen pääsihteeriä esittämään sen ennen vuoden 1997 talousarvioesityksen ensimmäistä käsittelyä; 15. Korostaa, että ura-alueesta toiseen siirtymisen, johon sovelletaan henkilöstösääntöjen säännöksiä, on tapahduttava asianmukaisten menettelyjen mukaisesti nimenomaan yleisluonteisten sisäisten kilpailujen kautta; painottaa, että tämä lähestymistapa ei vaaranna urakehityksen suunnittelua koskevaa järjestelmää, joka on vahvistettu edellisten varainhoitovuosien aikana; 16. Katsoo, että talousarviokeinoja on täydennettävä talousarvioon liittymättömillä keinoilla, joilla luodaan luottamusta EU:n toimielimiin; EP esittää ensiaskeleena jäsentensä täyttä tilivelvollisuutta sihteerikorvauksista ja yleisistä kulukorvauksista; muistuttaa tältä osin Euroopan unionista tehdyn sopimuksen toimivuudesta ja vuoden 1996 hallitusten välisestä konferenssista 17. toukokuuta 1995 antamassaan päätöslauselmassa ((EYVL C 151, 19.6.1995, s. 56)) ilmaisemastaan pyynnöstä antaa jäsenilleen ohjesäännöt; 17. Ottaa alamomenttiin 1301 seuraavat määrärahat: - istuntojaksot10 960 000 - valiokuntien kokoukset kolmella toimipaikalla1 190 000 - valiokuntien tai niiden valtuuskuntien kokoukset kolmen toimipaikan ulkopuolella285 000 - suhteista kolmansien maiden parlamentteihin vastaavat valtuuskunnat 550 000 - AKT-kokoukset665 000 - puolueryhmien kokoukset kolmella toimipaikalla330 000 - puolueryhmien kokoukset kolmen toimipaikan ulkopuolella1 050 000 - muut työmatkat kolmella toimipaikalla2 000 000 - muut työmatkat kolmen toimipaikan ulkopuolella1 000 000 - ammattikoulutus365 000 - parlamentaaristen sekavaliokuntien valtuuskunnat420 000 - ad hoc työmatkat kolmen toimipaikan ulkopuolella60 000 Yhteensä18 875 000 18. Pyytää tulkkauspalvelujen osalta viitaten varainhoitovuoteen 1995 selvitystä, jossa analysoidaan työn organisointi ja eritellään erityisesti erilaisten kokousten (istuntojaksot, puolueryhmien ja valiokuntien kokoukset jne.) tulkkauksen katettavuus parlamentin henkilöstön avulla (virkamiehet ja määräaikaiset) sen virkamäärän perusteella, joka on hyväksytty kyseisen varainhoitovuoden henkilöstön määrää kuvaavaan taulukkoon; ottaa 4 500 000 ecua määrärahoja lukuun 100 alamomenttia 1870 varten; III. MÄÄRÄRAHOJEN KEHITYS 19. Täsmentää, että D3-rakennuksen haltuunottaminen Brysselissä huhtikuusta 1997 alkaen ja IPE IV -rakennuksen haltuunottaminen Strasbourgissa lokakuusta 1997 alkaen lisäävät huomattavasti momentin 200 «Vuokrat» kokonaismäärärahoja, sillä D3-rakennuksen investointikustannuksiksi on arvioitu 831,5 miljoonaa ecua tontti mukaan lukien ja IPE IV -rakennuksen väliaikaisiksi investointikustannuksiksi 410 miljoonaa ecua; 20. Korostaa, että nämä varainhoidolliset vaikutukset, jotka eivät rajoitu ainoastaan yhteen varainhoitovuoteen, a) edellyttävät kurinalaista varainhoitoa, jota on sovellettava sen talousarvioon kokonaisuudessaan b) edellyttävät, että otsakkeen 5 «Hallintomenot» käytettävissä olevat varat kohdennetaan mahdollisimman järkevästi c) edellyttävät rakennusten käyttöönoton ja luovuttamisen suunnittelua ja niihin liittyvää toimielinten välistä yhteistyötä ottaen huomioon, että kyseessä on laajamittainen toimenpide ja että se koskee useita toimielimiä; kehottaa pääsihteeriään näin ollen esittämään asiaa koskevan selvityksen ennen talousarvioesityksen ensimmäistä käsittelyä; 21. Vahvistaa momentin 200 «Vuokrat» määrärahojen määräksi 137 040 023 ecua kaikkien kiinteistökantaansa kuuluvien rakennusten osalta (lukuun ottamatta ulkomaisia toimistoja), mikä merkitsee 120,21 %:n korotusta vuoteen 1996 nähden; 22. Painottaa tässä yhteydessä, että nämä määrärahat edellyttävät vuokrien laskemista seuraavien perusteella: a) uusien rakennusten D3 ja IPE IV rahoittaminen 10 vuoden ajan b) Belgian viranomaisten tekemän D3-rakennuksen tontin käyttöön antamista koskevan sitoumuksen toteuttaminen käytännössä c) Van Maerlant -rakennuksen luovuttamista talous- ja sosiaalikomitealle ja alueiden komitealle vuoden 1997 aikana koskevan suunnitelman tarkistaminen, ja näin ollen määrärahojen kohdentaminen puoleksi vuodeksi 23. Palauttaa mieleen, että rahoitusnäkymien otsakkeessa 5 «Hallintomenot» on varainhoitovuoden 1996 osalta 62,378 miljoonan ecun liikkumavara, ja toteaa toisaalta, että ecun ja Belgian frangin välinen vaihtokurssi on kehittynyt suotuisasti kesäkuun 1995 jälkeen; 24. Katsoo näin ollen, että tämän rahapoliittisen suhdanteen ansiosta vuoden 1996 talousarvion toteuttamisen nykyisessä vaiheessa on mahdollista toteuttaa seuraavat toimenpiteet varainhoitoa koskevien säännösten mukaisesti: a) käynnistää menettely korjaavan ja täydentävän lisätalousarvion laatimiseksi varainhoitovuodelle 1996 yksinomaan uusista kiinteistöistä aiheutuvien menojen rahoittamiseksi ja rahoitusselvitysten laatimiseksi sen toteamiseksi, onko rahoitusta odotettavissa myös vuonna 1998 ja sen jälkeen b) välttää se, että tähän korjaavaan ja täydentävään lisätalousarvioon liittyisi yritys ottaa uudelleen talousarvioon menoja, joita ei vahvistettu vuoden 1996 talousarvion hyväksymisen yhteydessä c) menettelyjen avoimuuden ja järkevän hallinnoinnin varmistamiseksi tutkia mahdollisuudet sovittaa toimet yhteen muiden toimielinten esittämien korjaavaa ja täydentävää lisätalousarviota koskevien pyyntöjen kanssa; 25. Ottaa lukuun 100 yhdeksän miljoonaa ecua, josta 4 500 000 ecua momenttia 203 «Siivous ja ylläpito» varten ja 4 500 000 ecua momenttia 205 «Turvallisuus» varten; asettaa kyseisen varauksen vapauttamisen ehdoksi uusien D3- ja IPE IV -rakennusten todellisen vastaanottamisen ja pyytää samaan aikaan laatimaan kertomuksen turvajärjestelmän toiminnasta; 26. Kehottaa pääsihteeriään esittämään ennen talousarvion ensimmäistä käsittelyä parlamentissa kertomuksen edellytyksistä, joiden mukaan parlamentti voisi myöntää kolmeksi vuodeksi rahoitusta Euroopan parlamentin omistaman Maison Jean Monnet´n lisäsiiven rakentamiselle; tämän Euroopan parlamentin niinikään omistaman lisäsiiven avulla varaudutaan jatkuvasti kasvavan vierailijamäärän - etenkin nuorten vierailijoiden - vastaanottamiseen tässä rakennuksessa, jolla on huomattava symbolinen merkitys; Epicentre 27. Katsoo, että on välttämätöntä jatkaa syvällistä tutkimusta hankkeen toteuttamisesta sekä laitteiden että henkilöstön siirtämisen osalta; vahvistaa alamomentin 2210 «Irtaimen omaisuuden hankinta» määrärahoiksi 9 700 000 ecua ja ottaa 300 000 ecua lukuun 100 «Alustavat varaukset» Epicentreä varten alamomenttiin 2210; kehottaa pääsihteeriä toimittamaan ennen talousarvioesityksen ensimmäistä käsittelyä kertomuksen hankkeen toteuttamisasteesta sekä Epicentren monivuotuisen kustannusarvion määrärahojen ja henkilöstön osalta; 28. Ottaa huomioon puhemiehistön toiveen CRE:n käännösmäärärahojen osalta sekä sanatarkkojen istuntoselostusten (CRE) uuden esittämismuodon; vaatii kuitenkin avoimuuden sekä Euroopan unionin virallisten kielten ja työkielten tasa-arvoisen kohtelun nimissä, että muut kuin menettelytapaseikkoja ja istuntojen kulkua koskevat puheenvuorot edelleen käännetään ja julkaistaan kaikilla näillä kielillä vuoden 1996 jälkeen; kehottaa pääsihteeriä esittämään kertomuksen CRE:n uudesta esittämismuodosta ennen vuoden 1997 talousarvion ensimmäistä käsittelyä; Tiedotuspolitiikka 29. Katsoo, että miljoonan ecun lisämääräraha toimielinten tiedotuskampanjaa varten (luku 27) on asetettava varaukseen (luku 100); pyytää pääsihteeriä toteuttamaan tarvittavat toimenpiteet sen varmistamiseksi, että tiedotustoiminta toteutetaan toimielinten välisen yhteistyön puitteissa vuoden 1996 talousarviomenettelyn yhteydessä tehtyjen päätösten mukaisesti; 30. Ottaa alamomenttiin 3705 «Osallistuminen puolueryhmien sihteeristökuluihin ja sitoutumattomien jäsenten kuluihin» 12 500 000 ecua määrärahoja ja alamomenttiin 3706 «Muu poliittinen toiminta» 7 000 000 ecua määrärahoja; 31. Palauttaa mieleen tiettyjen budjettikohtien varainhoitoa koskevan pyynnön, jonka se esitti 15. maaliskuuta 1996 antamassaan päätöslauselmassa parlamentin tilien päättämisestä varainhoitovuoden 1995 osalta ((kyseisen päivän istunnon pöytäkirja, osa II, kohta 2)); Jäsenten avustajat 32. Muistuttaa huhtikuussa 1994 ja lokakuussa 1995 antamistaan päätöslauselmista; kiinnittää huomiota komission ja parlamentin yksiköiden keskusteluihin jäsenten avustajien asemasta; kehottaa pääsihteeriään toimittamaan ennen ensimmäistä käsittelyä kertomuksen, jossa selvitetään toimielinten kannat ja toimenpiteet, jotka toteutetaan sen varmistamiseksi, että komissio tekee tarvittavan ehdotuksen nopeasti; 33. Ottaa lukuun 101 «Varaus ennakoimattomia menoja varten» 2 500 000 ecun määrärahan; Oikeusasiamiestä koskevat ennakkoarviot 34. Toteaa, että oikeusasiamies välitti varainhoitoasetuksen 12 artiklan säännösten mukaisesti Euroopan parlamentille ennen toukokuun 1 päivää 1996 ennakkoarvion tuloistaan ja menoistaan varainhoitovuodelle 1997 sekä kyseisen varainhoitoasetuksen 14 artiklan mukaisesti oikaisukirjelmän vahvistaen ennakkoarvioksi kokonaisuudessaan 2 820 819 ecua menoina ja 260 321 ecua tuloina; 35. Panee tässä yhteydessä merkille 6 uuden viran perustamisen (1 A4, 1 A6, 1 B3, 1 C3, 1 C4 ja 1 D2) sekä kiinteistöihin, tarvikkeisiin ja erinäisiin muihin kuluihin liittyvien menojen ottamista talousarvioon; 36. Huomauttaa, että uusien virkojen luomisen osalta olisi mietittävä, luotaisiinko uusia virkoja kunkin ura-alueen aloitustasolla, ja noudatettava oikeusasiamiestä koskevan parlamentin päätöksen 11 artiklaan liitettyä lausumaa ((Kolmen toimielimen yhteisellä julkilausumassa esitetään perusperiaatteet oikeusmiehen alaisena olevien virkamiesten määrästä sekä tutkimuksista vastaavien henkilöstön jäsenten asemasta (määräaikainen vai sopimussuhteessa oleva) - EYVL L 113, 4.5.1994, s. 15)) sekä otettava huomioon kolmen toimielimen 16. huhtikuuta 1996 pitämässä kokouksessa tehtyjä johtopäätöksiä siitä, että hallintokaavio olisi säilytettävä varainhoitovuodelle 1996 hyväksytyllä tasolla; 37. Toteaa määrärahojen osalta seuraavaa: a) määrärahoja on osoitettu huomattavasti momentteihin 130 «Työmatkakulut ja muut liitännäismenot», 112 «Henkilöstön jatko- ja uudelleenkoulutus», 117 «Täydentävät palvelut», 250 «Kokouskulut», 260 «Kuulemiset, tutkimukset ja selvitykset» ja 270 «Julkaisu- ja tiedotusmenot», eikä toimielinten välistä yhteistyötä ole otettu huomioon momenttiin 210 «Tietojenkäsittely» osoitetuissa määrärahoissa; b) ennakoimattomia menoja varten on perustettu kiinteä varaus, joka on 2 % momenttiin 100 «Alustavat varaukset» tarvittavien määrärahojen kokonaismäärästä; 38. Katsoo, että tätä ennakkoarviota voidaan käsitellä niiden sääntöjen mukaisesti, joiden mukaan talous- ja sosiaalikomitean ennakkoarviota käsiteltiin, kun se oli neuvoston talousarvion liitteenä; 39. Varaa itselleen oikeuden käsitellä kaikkia näitä ehdotuksia neuvoston laatiman talousarvioesityksen yhteydessä. 40. Pitää erittäin tärkeänä, että kunkin vuosittaisen talousarviomenettelyn päättyessä julkaistaan selonteko, jossa selitetään Euroopan parlamentin poliittiset painopisteet Euroopan yhteisöjen talousarvion yhteydessä ja jonka tarkoituksena on ensisijaisesti välittää tietoja kansallisille parlamenteille; 41. Korostaa, että tämä ennakkoarvio on ensimmäistä kertaa esitetty yhtäjaksoisena tekstinä ja että sen laatimisessa on käytetty toimielinten yhteistä talousarvion tietojenkäsittelyohjelmaa SEI-BUD; 42. Kehottaa puhemiestään välittämään tämän päätöslauselman asianomaisille toimielimille ja oikeusasiamiehelle.